12. ΝΟΜΟΘΕΤ. ΔΙΑΤΑΓΜΑ υπ’ αριθ.177 της 19/19 Νοεμ.1974 (ΦΕΚ Α΄ 346) Περί συμμετοχής της Ελλάδος ως μέλους εις διεθνείς οργανισμούς αφορώντας εις κλάδους γεωργικής, κτηνιατρικής, κτηνοτροφικής, δασικής και αλιευτικής παραγωγής. Άρθρ.1.-1.Δι’ αποφάσεως των Υπουργών Συντονισμού-Προγραμματισμού, Εξωτερικών και Γεωργίας δύναται να εγκριθή η συμμετοχή της Ελλάδος ως μέλους εις διεθνείς οργανισμούς, αποσκοπούντας εις την προστασίαν, προώθησιν και ενημέρωσιν επί των συγχρόνων εξελίξεων της επιστήμης και τεχνολογίας κλάδων της γεωργικής, κτηνιατρικής, δασικής και αλιευτικής παραγωγής. 2.Δι’ ομοίας αποφάσεως καθορίζεται κατ’ έτος το ύψος της καταβαλλομένης εισφοράς εις διεθνείς οργανισμούς της προηγουμένης παραγράφου. Άρθρ.2.-Η εισφορά της Ελλάδος εις το Διεθνές Ινστιτούτον Ψύχους, καταβάλλεται εφεξής κατά τα εν άρθρ.1 (παρ.2) και 3 του παρόντος οριζόμενα. Άρθρ.3.-Δι’ αποφάσεως των Υπουργών Συντονισμού-Προγραμματισμού, Εξωτερικών και Γεωργίας δύναται να εγκριθή η καταβολή τυχόν οφειλομένων εισφορών δια προηγούμενα έτη, προερχομένων εκ της καθ’ οιονδήποτε τρόπον συμμετοχής εις  οργανισμούς του άρθρ.1 του παρόντος. Άρθρ.4.-Αι εκ της εφαρμογής των άρθρ.1 παρ.2 και 3 προκαλούμεναι δαπάναι θέλουν βαρύνει τον κρατικόν προϋπολογισμόν. Άρθρ.5.-Η ισχύς του παρόντος άρχεται από 1ης Ιαν.1975. 